Държавен вестник, бр. 65, 2018 г., стр. 49

БРОЙ  65	
Д Ъ Р Ж А В Е Н  В Е С Т Н И К 	
СТР.  49  
РЕШЕНИЕ № 533 
ОТ 31 ЮЛИ 2018 Г.
за откриване на процедура за предоставяне на 
концесия за услуга за морски плаж „Златни 
пясъци“, община Варна, област Варна
На основание чл. 8а, 8б, 8г и 8д от Закона за 
устройството на Черноморското крайбрежие, 
§ 24 от преходните и заключителните разпо­
редби на Закона за изменение и допълнение 
на Закона за устройството на Черноморското 
крайбрежие (обн., ДВ, бр. 40 от 2014 г.; изм., 
бр. 101 от 2015 г.) във връзка с чл. 6, ал. 2 и 
3 и чл. 7, ал. 1 от Закона за устройството на 
Черноморското крайбрежие, Решение № 604 на 
Министерския съвет от 2016 г. за утвърждаване 
на минимални критерии за комплексна оценка 
на офертите при провеждане на конкурс за 
определяне на концесионер на морски плаж 
и мотивиран доклад на министъра на туризма
МИНИСТЕРСКИЯТ СЪВЕТ
РЕШИ:
1. Открива процедура – конкурс за предос­
тавяне на концесия на обект, изключителна 
държавна собственост – морски плаж „Златни 
пясъци“, община Варна, област Варна, наричан 
по-нататък „обект на концесията“.
1.1. Обектът на концесията е морски плаж 
„Златни пясъци“, община Варна, област Варна, 
с обща площ 144 007 кв. м, заемащ терито­
рията на поземлен имот с идентификатор 
10135.513.75 по кадастралната карта и кадас­
тралните регистри на гр. Варна, к. к. Златни 
пясъци, одобрени със Заповед № 300-5-64 
на изпълнителния директор на Агенцията 
по кадастъра от 8 август 2003 г., индиви­
дуализиран съгласно Акт за изключителна 
държавна собственост № 1478 от 24 януари 
2015 г. и специализираната карта и регистри 
на обектите по чл. 6, ал. 4 и 5 от Закона за 
устройството на Черноморското крайбрежие, 
приета с протокол № 5 от 12 и 13 февруари 
2013 г. на комисията по чл. 18 от Наредба 
№ 1 от 16 септември 2008 г.
1.2. Активната плажна площ на морския 
плаж по § 1, т. 5 от допълнителните разпоредби 
на Закона за устройството на Черноморското 
крайбрежие представлява територия с площ
142 670 кв. м, определена въз основа на да­
нните от приетата специализирана карта на 
морския плаж и чрез съвместяване с данните 
от актуалните кадастрална карта и кадастрал­
ни регистри за територията на поземлен имот 
с идентификатор 10135.513.75.
1.3. Активната плажна площ на обекта 
на концесията е площта, която се ползва за 
осъществяване на задължителните дейности, 
за поставяне на преместваеми обекти и за 
разполагане от посетителите на морския 
плаж на платени и неплатени (лични) плаж­
ни принадлежности, свободно пешеходно 
придвижване върху територията на плажа, 
включително върху преместваеми пешеходни 
пътеки, удобно използване на премества­
емите обекти и улесняване придвижването 
и ползването на плажните услуги от хората 
с увреждания, и е в размер 142 670 кв. м, с 
точки по границите, определящи контура на 
активната плажна площ на морския плаж от 
№ 1 до № 843 в Координатна система „Бъл­
гарска геодезическа система 2005“.
1.4. От активната плажна площ е изключена 
площта на временно заливаемите площи в 
размер 15 кв. м, площта на обекти на инфра­
структурата, включително подпорни стени, в 
размер 1238 кв. м и площта, заета от частите 
на сгради с идентификатори 10135.513.253.73, 
10135.513.75.2, 10135.513.253.27, 10135.513.253.37, 
в размер 84 кв. м.
1.5. Морският плаж е с дължина на брего­
вата линия 2603 метра с точки по границите, 
определящи общата площ на морския плаж, 
от № 1 до № 949 включително, определени в 
Координатна система „Българска геодезическа 
система 2005“.
1.6. Към обекта на концесията са включени 
следните принадлежности:
1.6.1 прилежащата акватория с широчина 
200 м, измерена от бреговата линия на мор­
ския плаж;
1.6.2. преместваемите обекти и/или до­
пълнителна търговска площ и съоръжения, 
поставени и които ще бъдат поставени върху 
обекта на концесията, необходими за здравното 
и медицинското обслужване, и за санитарно-
хигиенното поддържане, за осигуряване на 
водното спасяване, за обезопасяване на приле­
жащата акватория и за спортно-развлекателна 
дейност, и заведения за бързо обслужване, 
определени с концесионния договор;
1.6.3. елементите на техническата инфра­
структура, съществуващи и които ще бъдат 
изградени върху обекта на концесията, необ­
ходими за използването на преместваемите 
обекти и съоръжения по т. 1.6.2, определени 
с концесионния договор.
2. Според предмета си концесията е за 
услуга и включва:
2.1. Основен предмет: управление на услуги 
от обществен интерес на обекта на концеси­
ята, поддържан със средства, осигурени от 
концесионера на негов риск срещу правото 
му да получава приходи от потребителите на 
услугите или от трети лица срещу задължени­
ето на концесионера да извършва концесионно 
плащане към концедента.
2.2. Допълнителен предмет: извършване 
на риск на концесионера и със средства, 
осигурени от него, на действия по свързване 
на преместваемите обекти и съоръжения по 
т. 1.6.2 със съществуващите мрежи, елементи 
и съоръжения на техническата инфраструктура 
по т. 1.6.3 с временни връзки.